CELEX: 52020PC0328
Language: et
Date: 2020-07-20
Title: Ettepanek: NÕUKOGU RAKENDUSOTSUS millega muudetakse rakendusotsust 2013/680/EL, millega lubatakse Taani Kuningriigil ja Rootsi Kuningriigil pikendada erimeetme kohaldamist, millega tehakse erand ühist käibemaksusüsteemi käsitleva direktiivi 2006/112/EÜ artiklitest 168, 169, 170 ja 171

EUROOPA KOMISJON
            Brüssel,20.7.2020
            COM(2020) 328 final
            2020/0147(NLE)
            Ettepanek:
            NÕUKOGU RAKENDUSOTSUS
            millega muudetakse rakendusotsust 2013/680/EL, millega lubatakse Taani Kuningriigil ja Rootsi Kuningriigil pikendada erimeetme kohaldamist, millega tehakse erand ühist käibemaksusüsteemi käsitleva direktiivi 2006/112/EÜ artiklitest 168, 169, 170 ja 171
            
               
         
         
            
               SELETUSKIRI
            
            
               1.ETTEPANEKU TAUST
            
            
               Ettepaneku põhjused ja eesmärgid
            
            
               Vastavalt 28. novembri 2006. aasta direktiivi 2006/112/EÜ
                  1
                (mis käsitleb ühist käibemaksusüsteemi (edaspidi „käibemaksudirektiiv“)) artikli 395 lõikele 1 võib nõukogu ühehäälselt komisjoni ettepaneku põhjal anda igale liikmesriigile loa võtta erimeetmed kõnealuse direktiivi sätetest erandite tegemiseks, et lihtsustada maksu kogumise menetlust või ära hoida teatavat liiki maksudest kõrvalehoidumist või maksustamise vältimist.
            
            
               Taani ja Rootsi taotlesid luba pikendada nende suhtes kehtivat erandit, mis algselt anti otsusega 2000/91/EÜ
                  2
                ja mida pikendati otsustega 2003/65/EÜ
                  3
               , 2007/132/EÜ
                  4
                ja 2013/680/EL
                  5
               . Käibemaksudirektiivi artikli 395 lõike 2 kohaselt teavitas komisjon 2. aprilli 2020. aasta kirjas teisi liikmesriike Taani ja Rootsi taotlusest. Komisjon teatas 3. aprilli 2020. aasta kirjas Taanile ja Rootsile, et tal on kogu vajalik teave taotluste hindamiseks.
            
            
               Üldine taust
            
            
               Taani ja Rootsi on üheskoos kehtestanud käibemaksu tagastamise lihtsustatud eeskirjad seoses Taani ja Rootsi vahelise Sundi püsiühenduse teemaksudega. Seda peeti vajalikuks, kuna tavapärased käibemaksueeskirjad põhjustaksid nii maksumaksjatele kui ka ametiasutustele üleliigset halduskoormust.
            
            
               Käibemaksudirektiivi artiklites 168, 169, 170 ja 171 esitatud tavapäraste käibemaksueeskirjade kohaselt tuleb käibemaks maha arvata liikmesriigis, kus see kuulus tasumisele või tasuti. Kuna Sundi püsiühendus asub osaliselt Taani ja osaliselt Rootsi territooriumil, tuleks püsiühenduse kasutamise eest nõutavalt teemaksult tasutud käibemaks tagastada selles ulatuses, milles teemaks on seotud kummagi riigi territooriumiga. Nimelt tuleks 50 % käibemaksust tagastada Taanis ja 50 % Rootsis.
            
            
               Tegelikkuses tähendab see seda, et kas Taanis või Rootsis registreeritud maksukohustuslased saaksid regulaarsete käibemaksudeklaratsioonide alusel registreerimisliikmesriigis tagasi üksnes 50 % käibemaksust. Ülejäänud 50 % tuleks teiselt liikmesriigilt tagasi taotleda direktiivi 2008/9/EÜ
                  6
                tagastamise korra alusel. Ka muudes liikmesriikides kui Taanis ja Rootsis registreeritud maksukohustuslased peaksid käibemaksu tagasi saama direktiivi 2008/9/EÜ kohaselt esitatud kahe tagastamistaotluse alusel, neist üks tuleks esitada Taanile ja teine Rootsile. Ka väljaspool ELi territooriumi registreeritud maksukohustuslased peaksid esitama direktiivi 86/560/EMÜ
                  7
                kohased tagastamistaotlused nii Taanile kui ka Rootsile.
            
            
               Taani ja Rootsi suhtes kehtiv erand lihtsustab käibemaksueeskirju, mis käsitlevad käibemaksu tagastamist. Erand võimaldab esitada ühe tagastamistaotluse teemaksult tasutava käibemaksu kohta. Lihtsustatud eeskirjad on järgmised:
            
            
               –
                     Taanis ja Rootsis registreeritud maksukohustuslastel on siseriiklikus käibemaksudeklaratsioonis õigus maha arvata teemaksudelt tasutava ja mahaarvatava käibemaksu kogusumma, sealhulgas käibemaksu see osa, mis tuleneb püsiühenduse kasutamisest liikmesriigi territooriumil, kus maksukohustuslased ei ole registreeritud.
            
            
               –
                     Muudes liikmesriikides kui Taanis või Rootsis registreeritud maksukohustuslased peaksid mahaarvatava käibemaksu tagastamiseks direktiivis 2008/9/EÜ sätestatud menetluse alusel või väljaspool liikmesriike registreeritud maksukohustuslaste puhul direktiivis 86/560/EMÜ sätestatud menetluse alusel esitama asjakohase taotluse üksnes Rootsi ametiasutustele.
            
            
               Taani ja Rootsi taotlevad kehtivate lihtsustatud eeskirjade pikendamist. 
            
            
               Rootsi esitatud statistiliste andmete kohaselt kujutab maksukohustuslastele ettenähtud erand endast Sundi püsiühenduse teemaksude käibemaksu tagastamise korra märkimisväärset lihtsustust, mis on osutunud edukaks. Ka komisjon on arvamusel, et seda liiki piiriülene mahaarvamine kujutab endast ettevõtete kohustuste lihtsustamise mudelit, mida võiks pikas perspektiivis laiendada ühtlustatud ühe akna süsteemi kaudu.
            
            
               Seetõttu peab komisjon erandi kehtivusaja edasist pikendamist asjakohaseks. 
            
            
               Ettepaneku valdkonnas kehtivad õigusnormid
            
            
               Taanile ja Rootsile 24. jaanuaril 2000. aastal tehtud kehtiv erand, mida pikendati 21. jaanuaril 2003, 30. jaanuaril 2007 ja 13. novembril 2013.
            
            
               Kooskõla Euroopa Liidu muude põhimõtete ja eesmärkidega
            
            
               Ei kohaldata.
            
         
         
            
               2.HUVITATUD ISIKUTEGA KONSULTEERIMISE JA MÕJUHINNANGU TULEMUSED
            
            
               Konsulteerimine huvitatud isikutega
            
            
               Ei ole asjakohane.
            
            
               Eksperdiarvamuste kogumine ja kasutamine
            
            
               Välisekspertide arvamusi ei olnud vaja kasutada.
            
            
               Mõju hindamine
            
            
               Kavandatud otsuse eesmärk on lihtsustada Taani ja Rootsi vahelist Sundi püsiühendust kasutavate maksukohustuslaste jaoks teemaksu eest tasutud käibemaksu tagastamise korda ning seega võib sellel olla positiivne majanduslik mõju.
            
            
               Mõju on igal juhul piiratud erandi kitsa reguleerimisala tõttu.
            
            
               3.ETTEPANEKU ÕIGUSLIK KÜLG
            
            
               Kavandatud meetmete kokkuvõte
            
            
               Taanile ja Rootsile antakse luba kohaldada meedet, millega tehakse erand käibemaksudirektiivi artiklitest 168, 169, 170 ja 171 seoses maksukohustuslaste õigusega käibemaks maha arvata.
            
            
               Õiguslik alus
            
            
               28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artikkel 395.
            
            
               Subsidiaarsuse põhimõte
            
            
               Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata.
            
            
               Proportsionaalsuse põhimõte
            
            
               Ettepanek on proportsionaalsuse põhimõttega kooskõlas järgmistel põhjustel.
            
            
               Käesolev otsus käsitleb kahele liikmesriigile nende enda taotlusel antud luba ja sellega ei kaasne mingeid kohustusi.
            
            
               Erandi piiratud ulatust arvestades on erimeede kooskõlas taotletava eesmärgiga.
            
            
               Õigusakti valik
            
         
         
            
               Kavandatud õigusakt(id): muu.
            
            
               Muud moodused ei oleks asjakohased järgmistel põhjustel.
            
            
               28. novembri 2006. aasta direktiivi 2006/112/EÜ (mis käsitleb ühist käibemaksusüsteemi) artikli 395 kohaselt on erandi tegemine ühistest käibemaksueeskirjadest võimalik vaid komisjoni ettepaneku põhjal nõukogus ühehäälselt antud loa alusel. Nõukogu rakendusotsus on ainus sobiv vahend, kuna selle saab adresseerida konkreetsele liikmesriigile.
            
            
               4.MÕJU EELARVELE 
            
            
               Ettepanek ei mõjuta ELi eelarvet.
            
            
               5.MUU TEAVE 
            
            
               Ülevaatamis-/läbivaatamis-/aegumisklausel
            
            
               Ettepanek sisaldab aegumisklauslit.
            
            
               2020/0147 (NLE)
            
            
               Ettepanek:
            
            
               NÕUKOGU RAKENDUSOTSUS
            
            
               millega muudetakse rakendusotsust 2013/680/EL, millega lubatakse Taani Kuningriigil ja Rootsi Kuningriigil pikendada erimeetme kohaldamist, millega tehakse erand ühist käibemaksusüsteemi käsitleva direktiivi 2006/112/EÜ artiklitest 168, 169, 170 ja 171
            
            
               EUROOPA LIIDU NÕUKOGU,
            
            
               võttes arvesse Euroopa Liidu toimimise lepingut, 
            
            
               võttes arvesse nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi,
                  8
                eriti selle artikli 395 lõiget 1,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Kirjades, mis registreeriti komisjoni poolt 20. veebruaril 2020. aastal, taotlesid Taani ja Rootsi luba pikendada erimeetme kohaldamist, millega tehakse erand direktiivi 2006/112/EÜ artiklitest 168, 169, 170 ja 171, mille kohaselt maksukohustuslased peavad käibemaksu mahaarvamisõigust kasutama ja käibemaksu tagasi saama liikmesriigis, kus see maksti. 
            
            
               (2)Direktiivi 2006/112/EÜ artikli 395 lõike 2 teise lõigu kohaselt teavitas komisjon oma 2. aprilli 2020. aasta kirjas teisi liikmesriike Taani ja Rootsi taotlustest. Komisjon teatas 3. aprilli 2020. aasta kirjas Taanile ja Rootsile, et tal on kogu vajalik teave taotluste hindamiseks.
            
            
               (3)Asjaomased eranditaotlused on seotud Taani ja Rootsi vahelise Sundi püsiühenduse kasutamise eest nõutavatelt teemaksudelt tasutud käibemaksu tagastamisega. Kinnisvaraga seotud teenuste osutamist käsitlevate käibemaksueeskirjade kohaselt tuleb Sundi püsiühenduse kasutamise eest nõutavatelt teemaksudelt tasutavast käibemaksust osa tasuda Taanile ja osa Rootsile.
            
         
         
            
               (4)Vastavalt nõukogu otsusele 2000/91/EÜ
                  9
                anti Taanile ja Rootsile kuni 31. detsembrini 2002 luba kehtestada erimeede, mis võimaldab maksumaksjatel erandina maksukohustuslaste kohustusest kasutada käibemaksu mahaarvamisõigust ja see tagasi saada liikmesriigis, kus see maksti, saada käibemaks tagasi ühest ametiasutusest. Luba kohaldada kõnealust erimeedet pikendati seejärel nõukogu otsusega 2003/65/EÜ
                  10
                kuni 31. detsembrini 2006 ja nõukogu otsusega 2007/132/EÜ
                  11
                kuni 31. detsembrini 2013. Nõukogu rakendusotsusega 2013/680/EL
                  12
                lubati Taanil ja Rootsil kohaldada alates 1. jaanuarist 2014 kuni 31. detsembrini 2020 erimeedet, millega tehakse erand direktiivi 2006/112/EÜ artiklitest 168, 169, 170 ja 171.
            
            
               (5)Kõnealust erandit õigustanud õiguslik ja faktiline olukord ei ole muutunud ja on endiselt olemas. Taanil ja Rootsil tuleks seetõttu lubada erimeetme kohaldamist jätkata veel ühe piiratud ajavahemiku jooksul. 
            
            
               (6)Erandil ei ole negatiivset mõju käibemaksust tulenevatele liidu omavahenditele.
            
            
               (7)Seepärast tuleks rakendusotsust 2013/680/EL vastavalt muuta,
            
            
               ON VASTU VÕTNUD KÄESOLEVA OTSUSE: 
            
            
               Artikkel 1
            
            
               Rakendusotsuse 2013/680/EL artiklis 2 asendatakse kuupäev „31. detsembrini 2020“ kuupäevaga „31. detsembrini 2027“.
            
            
               Artikkel 2
            
            
               Käesolev otsus on adresseeritud Taani Kuningriigile ja Rootsi Kuningriigile.
            
            
               Brüssel,
            
            
               
                     Nõukogu nimel
               
               
                     eesistuja
               
            
         
         
            
                  
                     (1)
                  
                        ELT L 347, 11.12.2006, lk 1.
               
               
                  
                     (2)
                  
                        Nõukogu 24. jaanuari 2000. aasta otsus, millega lubatakse Taani Kuningriigil ja Rootsi Kuningriigil kohaldada meedet, millega tehakse erand nõukogu kuuenda direktiivi 77/338/EMÜ (kumuleeruvate käibemaksudega seotud liikmesriikide õigusaktide ühtlustamise kohta) artiklist 17 (EÜT L 28, 3.2.2000, lk 38).
               
               
                  
                     (3)
                  
                        Nõukogu 21. jaanuari 2003. aasta otsus, millega pikendatakse otsuse 2000/91/EÜ (millega lubatakse Taani Kuningriigil ja Rootsi Kuningriigil kohaldada nõukogu kuuenda direktiivi (77/388/EMÜ) (kumuleeruvate käibemaksudega seotud liikmesriikide õigusaktide ühtlustamise kohta) artiklist 17 kõrvale kalduvat meedet) kohaldamisaega (EÜT L 25, 30.1.2003, lk 40).
               
               
                  
                     (4)
                  
                        Nõukogu 30. jaanuari 2007. aasta otsus, millega pikendatakse otsuse 2000/91/EÜ (millega lubatakse Taani Kuningriigil ja Rootsi Kuningriigil kohaldada nõukogu kuuenda direktiivi (77/388/EMÜ) (kumuleeruvate käibemaksudega seotud liikmesriikide õigusaktide ühtlustamise kohta) artiklist 17 kõrvale kalduvat meedet) kohaldamisaega (ELT L 57, 24.2.2007, lk 10).
               
               
                  
                     (5)
                  
                        Nõukogu 15. novembri 2013. aasta rakendusotsus, millega lubatakse Taani Kuningriigil ja Rootsi Kuningriigil pikendada erimeetme kohaldamist, millega tehakse erand ühist käibemaksusüsteemi käsitleva direktiivi 2006/112/EÜ artiklitest 168, 169, 170 ja 171 (ELT L 316, 27.11.2013, lk 39–40).
               
               
                  
                     (6)
                  
                        Nõukogu 12. veebruari 2008. aasta direktiiv 2008/9/EÜ, milles sätestatakse üksikasjalikud eeskirjad käibemaksu tagastamiseks vastavalt direktiivile 2006/112/EÜ maksukohustuslastele, kelle asukoht ei ole tagastamisliikmesriigis, vaid teises liikmesriigis (ELT L 44, 20.2.2008, lk 23).
               
               
                  
                     (7)
                  
                        Nõukogu 17. novembri 1986. aasta direktiiv 86/560/EMÜ kumuleeruvate käibemaksudega seotud liikmesriikide õigusaktide ühtlustamise kohta — ühenduse territooriumil registreerimata maksukohustuslastele käibemaksu tagastamise kord (EÜT L 326, 21.11.1986, lk 40–41).
               
               
                  
                     (8)
                  
                        ELT L 347, 11.12.2006, lk 1.
               
               
                  
                     (9)
                  
                        Nõukogu 24. jaanuari 2000. aasta otsus 2000/91/EÜ, millega lubatakse Taani Kuningriigil ja Rootsi Kuningriigil kohaldada meedet, millega tehakse erand nõukogu kuuenda direktiivi 77/338/EMÜ (kumuleeruvate käibemaksudega seotud liikmesriikide õigusaktide ühtlustamise kohta) artiklist 17 (EÜT L 28, 3.2.2000, lk 38).
               
               
                  
                     (10)
                  
                        Nõukogu 21. jaanuari 2003. aasta otsus 2003/65/EÜ, millega pikendatakse otsuse 2000/91/EÜ (millega lubatakse Taani Kuningriigil ja Rootsi Kuningriigil kohaldada nõukogu kuuenda direktiivi (77/388/EMÜ) (kumuleeruvate käibemaksudega seotud liikmesriikide õigusaktide ühtlustamise kohta) artiklist 17 kõrvale kalduvat meedet) kohaldamisaega (EÜT L 25, 30.1.2003, lk 40).
               
               
                  
                     (11)
                  
                        Nõukogu 30. jaanuari 2007. aasta otsus 2007/132/EÜ, millega pikendatakse otsuse 2000/91/EÜ (millega lubatakse Taani Kuningriigil ja Rootsi Kuningriigil kohaldada nõukogu kuuenda direktiivi (77/388/EMÜ) (kumuleeruvate käibemaksudega seotud liikmesriikide õigusaktide ühtlustamise kohta) artiklist 17 kõrvale kalduvat meedet) kohaldamisaega (ELT L 57, 24.2.2007, lk 10).
               
               
                  
                     (12)
                  
                        Nõukogu 15. novembri 2013. aasta rakendusotsus 2013/680/EL, millega lubatakse Taani Kuningriigil ja Rootsi Kuningriigil pikendada erimeetme kohaldamist, millega tehakse erand ühist käibemaksusüsteemi käsitleva direktiivi 2006/112/EÜ artiklitest 168, 169, 170 ja 171 (ELT L 316, 27.11.2013, lk 39).